ПРЕДЛОГ НА ЗАКОН

ЗА ДОПОЛНУВАЊЕ НА ЗАКОНОТ ЗА ЦЕНТРАЛЕН РЕГИСТАР

Член 1

Во Законот за Централен регистар („Службен весник на Република Македонија“ бр.50/01, 49/03, 109/05, 88/08, 35/11, 43/14 и 199/14) по членот 20 се додава нов член 20-а кој гласи:

„Член 20-а

Централниот регистар исправите кои содржат правен основ врз основа на кои се врши запишување во катастарот на недвижности, заедно со пријавите за запишување и доказот за платен надоместок, ги доставува до Агенцијата за катастар на недвижности по електронски пат.“.

Член 2

Централниот регистар е должен, во рок од три месеци од денот на влегување во сила на овој закон, електронски да се поврзе со Агенцијата за катастар на недвижности.

Член 3

Овој закон влегува во сила осмиот ден од неговото објавување во „Службен весник на Република Македонија“.